Here is a page extracted from Wikipedia that may contain CSS, HTML, and a lot of unformatted text.

Title: Padavėms
Content: Padavėms īr mitoluogėnis pasakuojėms (sakmie) kāp atsėrada kuokė tā vėita, ėš kor kėla anuos vards. Tonkē padavimu veikiejē būn mėlžėnā, laumės, raganas, pruosenē, konėgaikštē. Īpatinga magėška reikšme tor prakeikėma, gondėnėma.

Vuo, vėins padavėms, kāp pasėdarė Baublė ežers Kiedainiu rajuonė:

Nuognē senē, kumet da gīvena mūsa senuoliu senuolē, tuo vėitou, kor daba īr ežeros, bova dėdlis mėšks. Pu ta mėška ganė galvėjos. Karta vėina mergaitė ganė jautiu banda. Anā beganont ožkėla dėdlis debesas, ožkėla dėdelė oudra. Vėsė jautē sosėspėitė i vėina krūva. A vėins jautis, katra vards Baublīs, atsėskīrė nu banduos ė riaumuodams pasėleida biegtė par mėška. Mergaitė vītis, ale liuob negalietė pavītė, ožpīkosė sokeikė: „Ka tavėi tas baisus debesas prarīto!“ Solīg šitās žuodēs ont tas vėitas, kor bova jautis, krita debesas, ė tuo vėituo pasėdarė pati dėdlė doubie, pėlna ondens. Nu ta ė pavadėnta Baublė ežero. Ė žėima, kumet ožšāl, tas ežers mauruo kāp tas jautis.

Etnoluogėjė